b"\n_START_ARTICLE_\nGuy Vernor Henry mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nLeta 1898 je diplomiral na Voja\xc5\xa1ki akademiji ZDA; 26. aprila je tako postal pehotni poro\xc4\x8dnik._NEWLINE_Med filipinsko vstajo se je odlikoval v boju in tako prejel srebrno zvezdo._NEWLINE_Nadaljeval je \xc5\xa1olanje na Konjeni\xc5\xa1ki \xc5\xa1oli ZDA, ki jo je kon\xc4\x8dal leta 1903 (na tej \xc5\xa1oli je nato diplomiral \xc5\xa1e enkrat leta 1924)._NEWLINE_Pozneje je bil poslan v Francijo, kjer je leta 1907 diplomiral na Saumur\xc5\xa1ki konjeni\xc5\xa1ki \xc5\xa1oli._NEWLINE_Leta 1912 je organiziral olimpijsko jahalno ekipo, ki je na poletnih olimpijskih igrah istega leta osvojila ekipno bronasto medaljo v trodnevnem jahalnem tekmovanju. Sam je bil vodja ekipe in tudi nastopil na vseh treh dogodkih._NEWLINE_Med letoma 1916 in 1917 je bil poveljnik kadetov na West Pointu. Med prvo svetovno vojno je postal brigadni general. Leta 1921 je diplomiral na Army War College, naslednje leto na Army School of the Line in leta 1923 na Army General Staff School._NEWLINE_Leta 1923 je bil postavljen za pomo\xc4\x8dnika poveljnika Konjeni\xc5\xa1ke \xc5\xa1ole ZDA, kjer je ostal do leta 1924. 31. marca 1930 je postal Poveljnik konjenice Kopenske vojske ZDA; na tem polo\xc5\xbeaju je ostal do 20. marca 1934._NEWLINE_Na poletnih olimpijskih igrah leta 1932 je bil direktor jahalnih dogodkov in eden od sodnikov._NEWLINE_Leta 1935 je postal poveljnik Konjeni\xc5\xa1ke \xc5\xa1ole ZDA; na tem mestu je postal do upokojitve leta 1939. V \xc4\x8dasu slu\xc5\xbeenja v konjenici ZDA je razvil nove u\xc4\x8dne na\xc4\x8drte in pou\xc4\x8deval doktrine bojevanja konjeni\xc5\xa1kih enot._NEWLINE_Zaradi druge svetovne vojne je bil septembra 1941 ponovno vpoklican v aktivno slu\xc5\xbebo. Sodeloval je v bojih na italijanski fronti in v bojih v Zahodni Evropi._NEWLINE_Nato je slu\xc5\xbeil v ve\xc4\x8d mednarodnih voja\xc5\xa1kih odborih._NEWLINE_Leta 1948 je postal Chef d'Equipe jahalne ekipe ZDA na poletnih olimpijskih igrah leta 1948; tudi tu je sodil na tekmovanjih."